Адносна такога ж перыяду (студзень - люты) мінулага году зарабляць мы сталі крыху меньш. Так у горадзе Орша сярэдні заробак у гэтым годзе склаў 2.553.100, што складае 99% ад заробкаў у такі ж перыяд мінулага году. У Дубровеньскім раёне заробак знізіўся на тры адсоткі (97% ад мінулагодняга заробку за той жа перыяд) і склаў 2.129.800. Найбольшае падзенне адбылося ў Талачынскім раёне - 2.249.600, што кладае 93,2% адносна мінулага году. Варта падкрэсліць, што заробкі прыведзеныя у беларускіх рублях, а гэта значыць, што адносна даляравага эквіваленту аршанцы пабеднелі больш значна. Бо курс беларускага рубля за мінулы год перажыў рэкордную для ўсяго свету разавую дэвальвацыю. Акрамя таго, у краіне значнымі тэмпамі растуць кошты, што таксама зніжае нашыя рэальныя даходы.